  Майя Бывальцева Туннэ, 4-тӥ шуркынмонэ, Ижкарысь Шор площадьын Калыкъёслэн огазеяськон нуналзылы но Удмуртилэн кунлык басьтэмез дырысен 97 ар тырмонлы сӥзем шулдыръяськонъёс ортчизы. Празднике лыктэмъёс йӧскалык сиён-юонъёсын ярмаркае, чеберлыко киужъёсъя адӟытонэ вуылыны, йӧскалыккуспо флешмобе пыриськыны, спортъя площадкаын кужымзэс эскерыны быгатӥзы. Мон котьку верасько, мыным, кунмуртлы сямен, Калыкъёслэн огазеяськон нуналзы уката пусйымон. Со трос йӧслыко калыкмылэсь огинын луэмзэс пусъе. Сӥзисько тупаса улон, семьяостылы байлык но тазалык Александр БречаловШулдыръяськонлэн нимысьтыз куноез луиз калыккуспо но огъяросси конкурсъёслэн лауреатсы — тодмо кырӟась, автор-быдэстӥсь Анна Сизова. «Туннэ верамын вал, нуналэз семьяен ортчытоно. Мон чик но уг жаляськы, туннэ ужаны ӧй мыны шуыса. Милем кельше. Огазе семья — огазе Россия. Атыкай музъем кутске семья бордысь», — вераз иворъёсъя «Удмуртия» агентстволы Ижкарысь Дюпинъёслэн семьязы. Озьы ик Ижкарысь Шор площадьын кырӟанъя но эктонъя «Италмас» кун академ ансамбль быгатэмзэ возьматӥз. Кык праздникез пусйизы Ижкарын Тегъёс: Мерлык Ижкар Удмуртия праздникъёс йӧслыкъёс АлександрБречалов  